MUNICIPIUL SATU MARE

Direcția Patrimoniu

Serviciul Patrimoniu, Concesionări, Închirieri
Nr. 43399/21.07.2026
                În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Directorul executiv al Direcției Patrimoniu prin Serviciul Patrimoniu Concesionări Închirieri, formulează următorul:

RAPORT DE SPECIALITATE

la proiectul de hotărâre privind însușirea și aprobarea documentațiilor cadastrale de primă înregistrare a pajiștilor, proprietatea privată a municipiului Satu Mare

        Serviciul Agricol și Legile Proprietății, prin Nota internă nr. 30161/12.05.2025, a solicitat înscrierea în cartea funciară a tuturor suprafețelor de pajiști aflate în proprietatea privată a Municipiului Satu Mare. Scopul înregistrării în cartea funciară este asigurarea unei gestionări eficiente a pășunilor, precum și garantarea siguranței circuitului juridic al acestora.

       În ceea ce privește trecerea din domeniul public în domeniul privat al Municipiului Satu Mare a imobilelor cuprinse în Anexa nr. 1 la prezenta hotărâre, precizăm următoarele:

       Prin Decizia nr. 371/1991 au fost atribuite Municipiului Satu Mare, în proprietate privată, suprafețe de pajiști în suprafață totală de 773 ha. Ulterior, prin Hotărârile Consiliului Local al Municipiului Satu Mare nr. 166/03.08.2006, nr. 258/21.12.2006, nr. 28/22.02.2007 și nr. 197/24.09.2009, s-a propus modificarea Deciziei nr. 371/1991, în sensul reducerii suprafeței de pășuni, în vederea punerii acesteia la dispoziția Comisiei locale pentru reconstituirea dreptului de proprietate privată, în temeiul legilor fondului funciar.

         În inventarul domeniului public al Municipiului Satu Mare, aprobat prin Hotărârea Consiliului Local nr. 62/2002 privind aprobarea inventarului bunurilor care alcătuiesc domeniul public al Municipiului Satu Mare și atestat prin Anexa nr. 2 la Hotărârea Guvernului nr. 967/2002 privind atestarea domeniului public al județului Satu Mare, precum și al municipiilor, orașelor și comunelor din județul Satu Mare, cu modificările și completările ulterioare, figurează o suprafață de pajiști de 581,88 ha.

Prin Hotărârea Consiliului Local al Municipiului Satu Mare nr. 107/26.04.2018, suprafața de 105,97 ha a fost trecută din domeniul public în domeniul privat al Municipiului Satu Mare. Prin prezenta hotărâre se propune trecerea din domeniul public în domeniul privat al Municipiului Satu Mare și a diferenței de suprafață rămase, în vederea înscrierii acesteia în cartea funciară și a asigurării unei administrări unitare a tuturor suprafețelor de pajiști aflate în proprietatea privată a municipiului.


Astfel s-au întocmit documentațiile cadastrale denumite ”Plan de amplasament și delimitare a imobilului” scara 1:5000, executate de ing. Tuns Bogdan -Sorin,   după cum urmează:
- parcela 1415 P, identificată cu nr. cad. 193270 și suprafața de 170689 mp, înregistrată la OCPI sub nr. 122612/25.11.2025;

- parcela 1400 P, identificată cu nr. cad. 193277 și suprafața de 300918 mp, înregistrată la OCPI sub nr. 122607/25.11.2025;

- parcela 1417 P, identificată cu nr. cad. 193276 și suprafața de 107897 mp, înregistrată la OCPI sub nr. 122609/25.11.2025;

- parcela 1419 P, identificată cu nr. cad. 193269 și suprafața de 260553 mp, înregistrată la OCPI sub nr. 122594/25.11.2025;

- parcela 733 P, identificată cu nr. cad. 193255 și suprafața de 216180 mp, înregistrată la OCPI sub nr. 122595/25.11.2025;

- parcela 1179 P, identificată cu nr. cad. 193254 și suprafața de 427286 mp, înregistrată la OCPI sub nr. 122597/25.11.2025;

- parcela 1392 P, identificată cu nr. cad. 193253 și suprafața de 128286 mp, înregistrată la OCPI sub nr. 122599/25.11.2025;

- parcela 1396 P, identificată cu nr. cad. 193252 și suprafața de 6163 mp, înregistrată la OCPI sub nr. 122603/25.11.2025;

- parcela 1388 P, identificată cu nr. cad. 193251 și suprafața de 478826 mp, înregistrată la OCPI sub nr. 122601/25.11.2025;

- parcela 1413 P, identificată cu nr. cad. 193250 și suprafața de 481315 mp, înregistrată la OCPI sub nr. 122611/25.11.2025;

- parcela 1061 P, identificată cu nr. cad. 193249 și suprafața de 97600 mp, înregistrată la OCPI sub nr. 122596/25.11.2025;

- parcela 1176 P, identificată cu nr. cad. 193248 și suprafața de 268285 mp, înregistrată la OCPI sub nr. 122598/25.11.2025;

- parcela 1174 P, identificată cu nr. cad. 193247 și suprafața de 101052 mp, înregistrată la OCPI sub nr. 122600/25.11.2025;

-parcela 1390 P, identificată cu nr. cad. 193246 și suprafața de 66184 mp, înregistrată la OCPI sub nr. 122602/25.11.2025;

- parcela 1398 P, identificată cu nr. cad. 193245 și suprafața de 331010 mp, înregistrată la OCPI sub nr. 122604/25.11.2025;

- parcela 1403 P, identificată cu nr. cad. 193244 și suprafața de 271131 mp, înregistrată la OCPI sub nr. 122608/25.11.2025;
- parcela 1406 P, identificată cu nr. cad. 193243 și suprafața de 429008 mp, înregistrată la OCPI sub nr. 122610/25.11.2025.

  Luând în considerare cele de mai sus, se impune însușirea lucrărilor cadastrale ”Plan de amplasament și delimitare a imobilului”, și înscrierea în domeniul privat al Municipiului Satu Mare a terenurilor așa cum au fost mai sus, identificate. Întrucât terenurile nu sunt înscrise în cartea funciară, fiind identificate doar prin număr de parcelă și număr topografic, este necesar a se dispune OCPI Satu Mare, înființarea unor coli de carte funciară, inclusiv cu menționarea categoriei de folosință – pășuni.
          Menționăm faptul că, pe lânga suprafața de 414,23 ha ce face obiectul prezentului proiect de hotărâre, mai există suprafețe de pajiști pentru care procedura de identificare și de întocmire a documentațiilor cadastrale este în curs de desfășurare. După finalizarea acestor demersuri, respectivele suprafețe vor face obiectul unei hotărâri distincte, care va fi supusă spre aprobare Consiliului Local al Municipiului Satu Mare într-o ședință ulterioară.

             Față de cele expuse mai sus, ținând cont de prevederile art. 129 alin. (2) lit. c) din O.U.G. nr. 57/2019 privind Codul administrativ, cu modificările și completările ulterioare, potrivit căruia Consiliul local are atribuții în administrarea domeniului public și privat al municipiului, înaintăm prezentul proiect  Consiliului Local cu propunere de aprobare.

